### Beslutningstema

På baggrund af udtalelser fra skolebestyrelserne besluttes, om der kan oprettes specialklasserækker under alle fire skoledistrikter i Tønder Kommune. Dette for at imødekomme, at elever med specialundervisningsbehov eller anden specialpædagogisk bistand tilgodeses så tæt på deres nærmiljø som muligt.

### Sagsfremstilling

I forbindelse med en henvendelse fra Klagenævnet for Specialundervisning er forvaltningen blevet opmærksom på, at kommunens specialklasserækker i de enkelte distrikter ikke fremgår tydeligt af styrelsesvedtægten på skoleområdet jf. kravene i Folkeskolelovens § 41, stk. 3.

Forvaltningen har derfor anmodet skolebestyrelserne om udtalelser om antal specialklasserækker i de enkelte distrikter.

De fire skolebestyrelser har fremsendt følgende udtalelser:

På [adresse] er oprettet "Trinbrættet", som indeholder en indskolingsgruppe, mellemtrinsgruppe og en udskolingsgruppe.

På [adresse] er oprettet fire klasser, som dækker 0.-9. årgang.

I [adresse] er der i alt oprettet fem klasser fordelt på henholdsvis Grund- og Marcus Jespersen. Disse klasser dækker 0.-9. årgang.

I [adresse] er der oprettet tre klasser, som dækker 0.-9. årgang.

### Lovgrundlag

Folkeskoleloven § 40, stk. 2, nr. 2.

Jf. Folkeskoleloven § 40, stk. 2, nr. 2 fremgår at skolestrukturen, herunder antallet af skoler og hver enkelt skoles omfang med hensyn til klassetrin, specialundervisning og specialpædagogisk bistand skal godkendes af Kommunalbestyrelsen.

Folkeskoleloven § 41, stk. 3

Jf. Folkeskolelovens § 41, stk. 3 fremgår, at der skal være et bilag i Styrelsesvedtægten hvoraf de beslutninger, som Kommunalbestyrelsen har truffet vedrørende skolestrukturen m.v. fremgår.

### Indstilling Fagchefen for Skoler og Dagtilbud indstiller,

at specialklasserækkerne i de fire skoledistrikter godkendes,
at styrelsesvedtægten for folkeskoleområdet konsekvensrettes, og
at indstillingen videresendes til Kommunalbestyrelsen.

**Beslutning fra Børn- og Skoleudvalget, den 4.11.2025, pkt. 2:**

Indstillingen anbefales.

### Beslutning

Indstillingen godkendt.

Kim Krogh (V) deltog ikke i mødet.